वेंगसरकर की दावेदारी को कपिल का समर्थन  
कपिल देव ने मुंबई क्रिकेट संघ के अध्यक्ष पद के लिए अपने पूर्व सहयोगी दिलिप वेंगसरकर की दावेदारी का समर्थन किया है।
भारतीय क्रिकेट टीम के पूर्व कप्तान कपिल देव ने मुंबई क्रिकेट संघ के अध्यक्ष पद के लिए अपने पूर्व सहयोगी दिलिप वेंगसरकर की दावेदारी का समर्थन किया है।  कपिल ने देश में पूर्व क्रिकेटरों के क्रिकेट संघों के मुखिया की भूमिका में नजर नहीं आने पर भी आश्चर्य जताया। उन्होंने कहा, मुझे समझ नहीं आता कि जिसने कभी क्रिकेट खेला ही नहीं, क्यूं वही सभी क्रिकेट संस्थानों को नियंत्रित करता है? गौरतलब है कि 15 जुलाई को एमसीए के अध्यक्ष पद के लिए होने वाले चुनाव में वेंगसरकर केंद्रीय मंत्री विलास राव देशमुख को टक्कर दे रहे हैं।